O Museo das Peregrinacións celebra os 25 anos das súas exposicións temporais

2024-07-18 +0200
cultura

Foi inaugurada a exposición 'Verba Volant, picta mantent. 25 anos das exposicións temporais' no Museo das Peregrinacións. Esta mostra fai un percorrido ao longo da programación expositiva sobre o Camiño e a cidade de Santiago, en concreto, e a revalorización do patrimonio galego, en xeral, que o museo leva a cabo dende o ano 1999, coincidindo coa celebración do Xacobeo 99. A mostra, que se poderá visitar ata o 27 de outubro, compendia un total de 117 pezas de máis de medio cento de artistas que integraron no seu día as 80 mostras expositivas que acolleu o museo durante estes 25 anos como, Peregrinacións no mundo, As outras Peregrinacións ou Patrimonio e Camiño.