Os peregrinos valoran con 4,5 puntos sobre 5 os servizos do Camiño Inglés

2023-11-24 +0200
sociedad

Tivo lugar na Sala de prensa da Reitoría da UDC a presentación da terceira edición do “Estudo Demoscópico sobre a demanda turística no Camiño Inglés”. O evento contou coa presenza do reitor da UDC, Julio Abalde; o presidente da Asociación de Concellos do Camiño Inglés, Manuel Mirás Franqueira; e María Elvira Lezcano González e Antonia Pérez García, profesoras da Facultade de Turismo da UDC. Este proxecto, levado a cabo polas propias María Elvira Lezcano e Antonia Pérez, xunto cos profesores Carlos Rodríguez Carro e Iria Caamaño, contou tamén coa colaboración de varios estudantes.